ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ για τις δαπάνες του ΕΓΤΠΕ-τμήμα Εγγυήσεων - Σύστημα έγκαιρης προειδοποίησης αριθ. 5/2002

ΠΙΝΑΚΑΣ ΠΕΡΙΕΧΟΜΕΝΩΝ

1. Συνολική εξέλιξη των μηνιαίων δαπανών

2. Προσωρινή απορρόφηση πιστώσεων

3. Σχόλια

4. Συμπεράσματα

1. Συνολικη εξελιξη των μηνιαιων δαπανων

Οι πίνακες που ακολουθούν παρουσιάζουν τη συνολική εξέλιξη των μηνιαίων δαπανών σε σχέση με την προβλεπόμενη πορεία των δαπανών. Η κατάσταση αυτή αντιστοιχεί στις δαπάνες που πραγματοποιήθηκαν στα κράτη μέλη από τις 16 Οκτωβρίου 2001 έως τις 31 Μαρτίου 2002.

1.1. Υποκατηγορία 1α: ΚΓΠ

>ΘΕΣΗ ΠIΝΑΚΑ>

1.2. Υποκατηγορία 1β: Αγροτική ανάπτυξη

>ΘΕΣΗ ΠIΝΑΚΑ>

2. Προσωρινή απορρόφηση πιστώσεων

>ΘΕΣΗ ΠIΝΑΚΑ>

3. ΣΧΟΛΙΑ

3.1. Εκτέλεση πιστώσεων για τον Μάιο 2002

Η εκτέλεση των πιστώσεων του τομέα 1 του προϋπολογισμού για τον Μάιο 2002 (δαπάνες των κρατών μελών από τις 16 Οκτωβρίου 2001 έως τις 31 Μαρτίου 2002) ανέρχεται σε 29 645,5 εκατ. ευρώ, δηλαδή στο 67,0% των πιστώσεων. Οι δαπάνες είναι:

- 1 592,4 εκατ. ευρώ κάτω από το δείκτη για την υποκατηγορία 1α (παραδοσιακές δαπάνες του ΕΓΤΠΕ τμήμα εγγυήσεων και κτηνιατρικές δαπάνες), και

- 26,9 εκατ. ευρώ πάνω από το δείκτη για την υποκατηγορία 1β (αγροτική ανάπτυξη).

3.2. Νομισματικοί παράγοντες

Ισοτιμία δολαρίου/ευρώ

Το επίπεδο των δαπανών που αναφέρεται στο προηγούμενο σημείο 2.1 λαμβάνει υπόψη την εξέλιξη της ισοτιμίας δολαρίου/ευρώ. Για σημαντικό μέρος των επιστροφών κατά την εξαγωγή γεωργικών προϊόντων, ιδίως για τα σιτηρά και τη ζάχαρη, καθώς και στην περίπτωση ορισμένων εσωτερικών ενισχύσεων, όπως η ενίσχυση για το βαμβάκι, το επίπεδο των δαπανών εξαρτάται από την πορεία της ισοτιμίας του δολαρίου.

Σύμφωνα με τον κανονισμό του Συμβουλίου για τη δημοσιονομική πειθαρχία (κανονισμός (ΕΚ) αριθ. 2040/2000 του Συμβουλίου της 26ης Σεπτεμβρίου 2000), η διορθωτική επιστολή για τον γεωργικό προϋπολογισμό 2002 καταρτίστηκε με βάση τη μέση ισοτιμία δολαρίου κατά τους μήνες Ιούλιο, Αύγουστο και Σεπτέμβριο 2001, δηλαδή 1 ευρώ = 0,89 $. Για την περίοδο από την 1η Αυγούστου έως τις 31 Μαρτίου 2002 η εκτιμώμενη μέση ισοτιμία του δολαρίου παρέμεινε περίπου στο ίδιο επίπεδο.

3.3. Αγοραίοι παράγοντες

Υποκατηγορία 1a

Για την υποκατηγορία 1α, ο γενικός ρυθμός εκτέλεσης του προϋπολογισμού υπελείφθη του επιπέδου που προβλέπεται από το δείκτη, αφορούσε δε και τις τρεις μείζονες κατηγορίες δαπανών. Συγκεκριμένα:

- για τα φυτικά προϊόντα, η υστέρηση απορρόφησης πιστώσεων ήταν κυρίως αποτέλεσμα υστέρησης δαπανών για το βαμβάκι, τα οπωροκηπευτικά και τον οίνο.

- για τα ζωικά προϊόντα, η υστέρηση εκτέλεσης υπήρξε κυρίως αποτέλεσμα χαμηλότερων δαπανών για το βόειο κρέας και το κρέας αιγοπροβάτων. και

- για τις συναφείς δαπάνες, η υστέρηση εκτέλεσης μπορεί να αποδοθεί στην χαμηλότερη δαπάνη για κτηνιατρικά και φυτοϋγειονομικά μέτρα.

Η παρατηρούμενη συνολική απόκλιση ανέρχεται σε -1 592,4 εκατ. ευρώ, ίση προς ποσοστό -4,0% των πιστώσεων του προϋπολογισμού. Παρόλ´αυτά, η απόκλιση για ορισμένα μεμονωμένα κεφάλαια είναι σημαντικότερη και οφείλεται στους ακόλουθους λόγους:

Κεφάλαιο B1-14: Κλωστικά φυτά και μεταξοσκώληκες // Απόκλιση: -135 εκατ. ευρώ (-14,2%)

// (Δαπάνες: 671 εκατ. ευρώ)

(Δείκτης: 806 εκατ. ευρώ)

Τα αποτελέσματα υπελείφθησαν του δείκτη επειδή το πραγματικό επίπεδο των προκαταβολών της ενίσχυσης που πληρώθηκε για το βαμβάκι που μεταφέρθηκε υπό τον έλεγχο των εκκοκκιστηρίων ήταν χαμηλότερο σε σύγκριση με το ποσό των προκαταβολών που ελήφθη υπόψη για την κατάρτιση του προϋπολογισμού. Κατά την παρούσα χρονική στιγμή, υφίστανται αβεβαιότητες ως προς το επίπεδο της πραγματικής παραγωγής βαμβακιού και, ως εκ τούτου, είναι δύσκολο να προείπει κάνεις κατά πόσο η υπόψη υστέρηση εκτέλεσης θα διατηρηθεί έως τα τέλη του οικονομικού έτους.

Κεφάλαιο B1-15: Οπωροκηπευτικά // Απόκλιση: -105 εκατ. ευρώ (-6,4%)

// (Δαπάνες: 672 εκατ. ευρώ)

(Δείκτης: 777 εκατ. ευρώ)

Η υστέρηση δαπανών μπορεί να αποδοθεί τόσο στον τομέα των νωπών όσο και στον αντίστοιχο των μεταποιημένων οπωροκηπευτικών. Για τα νωπά οπωροκηπευτικά, η υστέρηση οφείλεται κατά κύριο λόγο στις χαμηλότερες αντισταθμιστικές πληρωμές λόγω μικρότερων ποσοτήτων οπωροκηπευτικών που απεσύρθησαν από την αγορά. Ως προς τα μεταποιημένα οπωροκηπευτικά, η υστέρηση οφείλεται κυρίως στις καθυστερήσεις πληρωμής ενίσχυσης για τη σταφίδα στην Ελλάδα, για την ενίσχυση στον παραγωγό σχετικά με τη μεταποίηση φρούτων και για την οικονομική αντιστάθμιση σχετικά με τη μεταποίηση εσπεριδοειδών.

Κεφάλαιο B1-16: Οίνος // Απόκλιση: -233 εκατ. ευρώ (-16,8%)

// (Δαπάνες: 475 εκατ. ευρώ )

(Δείκτης: 708 εκατ. ευρώ)

Η υστέρηση δαπανών σχετίζεται κατά κύριο λόγο με καθυστερήσεις στη διενέργεια διαφόρων ειδών εγκεκριμένης απόσταξης στα οικεία κράτη μέλη. Ως εκ τούτου, τη στιγμή αυτή είναι δύσκολο να προείπει κάνεις κατά πόσο η υπόψη υστέρηση εκτέλεσης θα διατηρηθεί έως τα τέλη του οικονομικού έτους.

Κεφάλαιο B1-17: Καπνός // Απόκλιση: -75 εκατ. ευρώ (-7,7%)

// (Δαπάνες: 668 εκατ. ευρώ)

(Δείκτης: 743 εκατ. ευρώ)

Η υστέρηση δαπανών σχετίζεται κατά κύριο λόγο με καθυστερήσεις στην πληρωμή πριμοδοτήσεων στην Ισπανία. Ωστόσο, με βάση τις διαθέσιμες πληροφορίες, αναμένεται ότι ο προϋπολογισμός θα εκτελεστεί όπως είχε προβλεφθεί.

Κεφάλαιο B1-21: Βόειο κρέας // Απόκλιση: -294 εκατ. ευρώ (-3,6%)

// (Δαπάνες: 3 981 εκατ. ευρώ)

(Δείκτης: 4 275 εκατ. ευρώ)

Η υστέρηση δαπανών μπορεί να αποδοθεί κατά κύριο λόγο στις καθυστερήσεις πληρωμών του ειδικού συστήματος αγορών, καθώς και στο χαμηλότερο τεχνικό, χρηματοπιστωτικό και λοιπό κόστος της παρέμβασης στον τομέα του βοείου κρέατος, όπου τα αποθέματα παρέμειναν στο επίπεδο των 0,25 εκατ. τόνων περίπου από τα μέσα Δεκεμβρίου. Κατά συνέπεια, η Επιτροπή εκτιμά ότι μπορεί να αναμένεται εξοικονόμηση χρημάτων έως τα τέλη του έτους για το κεφάλαιο αυτό του προϋπολογισμού.

Κεφάλαιο B1-22: Κρέας αιγοπροβάτων // Απόκλιση: -161 εκατ. ευρώ (-23,9%)

// (Δαπάνες: 367 εκατ. ευρώ)

(Δείκτης: 528 εκατ. ευρώ)

Η υστέρηση δαπανών μπορεί να αποδοθεί κατά κύριο λόγο στο γεγονός ότι τα υψηλότερα από τα προβλεπόμενα επίπεδα αγοραίων τιμών για το κρέας αιγοπροβάτων οδήγησαν στον καθορισμό πριμοδότησης προβατίνας/αίγας σε επίπεδο χαμηλότερο από εκείνο που προβλέφθηκε τον καιρό που καταρτίστηκε ο προϋπολογισμός. Κατά συνέπεια, η Επιτροπή εκτιμά ότι μπορεί να αναμένονται οικονομίες περίπου 100 εκατ. ευρώ έως τα τέλη έτους για το κεφάλαιο αυτό του προϋπολογισμού.

Κεφάλαιο B1-30: Προϊόντα εκτός παραρτήματος Ι // Απόκλιση: -35 εκατ. ευρώ (-8,5%)

// (Δαπάνες: 171 εκατ. ευρώ)

(Δείκτης: 206 εκατ. ευρώ)

Η υστέρηση δαπανών οφείλεται στο μεγάλο όγκο εξαγωγών μεταποιημένων γεωργικών προϊόντων στα οποία χρησιμοποιούνται γάλα και γαλακτοκομικά προϊόντα για τα οποία τα ποσά επιστροφών για την υπόψη περίοδο διαμορφώθηκαν σε χαμηλότερο επίπεδο από εκείνο που χρησιμοποιήθηκε στον προϋπολογισμό, ιδίως για το αποκορυφωμένο γάλα σε σκόνη. Ωστόσο, θα πρέπει να επισημανθεί ότι κατά τη στιγμή σύνταξης της παρούσας έκθεσης τα ποσά επιστροφών κατά την εξαγωγή έχουν εκ νέου αρχίσει ανοδική πορεία.

Κεφάλαιο B1-32: Άκρως απόκεντρες περιφέρειες και νήσοι του Αιγαίου // Απόκλιση: -39 εκατ. ευρώ (-16,4%)

// (Δαπάνες : 85 εκατ. ευρώ)

(Δείκτης : 124 εκατ. ευρώ)

Η παρατηρούμενη υστέρηση εκτέλεσης του προϋπολογισμού οφείλεται κατά κύριο λόγο σε προσωρινές καθυστερήσεις υλοποίησης των προγραμμάτων POSEIDOM και POSEICAN σε σύγκριση με τα αποτελέσματα που προκύπτουν από το δείκτη.

Κεφάλαιο B1-33: Κτηνιατρικά και φυτοϋγειονομικά μέτρα // Απόκλιση: -295 εκατ. ευρώ (-51,8%)

// (Δαπάνες : - εκατ. ευρώ)

(Δείκτης : 295 εκατ. ευρώ)

Η παρατηρούμενη υστέρηση εκτέλεσης οφείλεται στους νέους λογιστικούς κανόνες, που ισχύουν από την 1.1.2002, με τους οποίους απαιτείται η μεμονωμένη καταχώρηση των πιστώσεων αναλήψεων υποχρεώσεων ανά νόσο, για έκαστο κράτος μέλος. Λόγω των διατάξεων αυτών χρειάζεται η γνωστοποίηση, προς τις αρμόδιες υπηρεσίες της Επιτροπής, ενός αριθμού τραπεζικού λογαριασμού, πράγμα που δεν έχουν ακόμη πράξει ορισμένα κράτη μέλη. Ως εκ τούτου, με βάση τους κανόνες του νέου λογιστικού συστήματος, δεν μπορούν να αναληφθούν οι σχετικές πιστώσεις με συνέπεια, τοιουτοτρόπως, την παρατηρούμενη προσωρινή υστέρηση εκτέλεσης.

Υποκατηγορία 1β

Κεφάλαιο B1-40: Αγροτική ανάπτυξη // Απόκλιση: -27 εκατ. ευρώ (-0,6%)

// (Δαπάνες: 1 030 εκατ. ευρώ)

(Δείκτης: 1 057 εκατ. ευρώ)

Η διαφορά σε σύγκριση με το δείκτη είναι ελάχιστη, ανερχόμενη σε -0,6%. Ως εκ τούτου, η εκτέλεση του προϋπολογισμού για την αγροτική ανάπτυξη κινείται όπως προβλεπόταν.

4. ΣΥΜΠΕΡΑΣΜΑΤΑ

Εκτέλεση των πιστώσεων τον Μάιο 2002

Η απορρόφηση των πιστώσεων για τον Μάιο 2002 (δαπάνες των κρατών μελών από τις 16 Οκτωβρίου 2001 έως τις 31 Μαρτίου 2002) ανέρχεται σε 29 645,5 εκατ. ευρώ, δηλαδή στο 67,0% των πιστώσεων. Οι δαπάνες διαμορφώνονται σε 1 592,4 εκατ. ευρώ κάτω από το δείκτη για την υποκατηγορία 1α, και σε 26,9 εκατ. ευρώ για την υποκατηγορία 1β.

Η συνολική διαφορά μεταξύ των πραγματικών δαπανών και του δείκτη για την υποκατηγορία 1β είναι αμελητέα. Ωστόσο, η διαφορά αυτή για την υποκατηγορία 1α είναι σημαντική. Για ορισμένα κεφάλαια του προϋπολογισμού (ζωικά προϊόντα), δεν αναμένεται ότι η διαφορά αυτή θα είναι προσωρινή, συνεπαγόμενη τοιουτοτρόπως συνολική υστέρηση δαπανών του προϋπολογισμού 2002 έως τα τέλη του έτους.